ตั้งรพ.สนามรักษา 42 ต่างด้าวติดโควิดฯ พบมี 1 คนตั้งครรภ์ 7 เดือน
ส่งหญิงต่างด้าวหลบหนีเข้าเมือง ตั้งครรภ์ 7 เดือน 1 ใน 42 ผู้ติดโควิดฯ ในศูนย์กัก ตม.สะเดา เข้ารักษาในห้องความดันลบ รพ.ม.อ. ที่เหลือตั้งรพ.สนาม รักษาในที่กักกันวันที่ 27 เม.ย. ที่อาคารกักตัวผู้ต้องกักด่านตรวจคนเข้าเมืองจังหวัดสงขลา ตั้งอยู่ที่ ถนนกาญจนวนิช หมู่ 2 ต.สำนักขาม อ.สะเดา จ.สงขลา ภายหลัง พบเจ้าหน้าที่ด่านตรวจคนเข้าเมืองสงขลา ปฏิบัติหน้าที่ด่านตรวจสะเดาติดเชื้อโควิด 6 ราย กับ 1 ราย เป็นตำรวจชุดสืบสวนภูธรจังหวัดสงขลา เมื่อสัปดาห์ที่ผ่านมานอกจากนี้ ยังส่งผลทำให้แรงงานต่างด้าว 42 คนติดเชื้อ แยกเป็นเมียนมา 34 คน เวียดนาม 3 คน มาเลเซีย 2 คน เยเมน 2 คน กัมพูชา 1 คน และอินเดีย 1 คน ในจำนวนนี้ 1 คน เป็นหญิงชาวเมียนมาหลบหนีเข้าเมือง อายุ 24 ปี ซึ่งถูกเจ้าหน้าที่จับกุมและส่งกัก เพื่อรอคดีสิ้นสุดก่อนผลักดันกลับประเทศ ตั้งครรภ์ 7 เดือน และติดเชื้อโควิดฯ ที่ศูนย์กักตัวผู้ต้องกักล่าสุด นพ.อุทิศ หริรัตนกุล นายแพทย์สาธารณสุขจังหวัดสงขลา พ.ต.อ.มานะ นาคทั่ง รอง ผบก.ตม.6 รก.ผกก.ตม.สงขลา นายแพทย์สุวัตนะ วิริยะพงษ์สุกิจ รวมทั้งเจ้าหน้าที่พยาบาลจากโรงพยาบาลสะเดา เครือข่ายสุขภาพอำเภอสะเดา และแพทย์จากโรงพยาบาลสงขลานครินทร์ เตรียมเข้าประเมินสุขภาพโดยจะนำตัวผู้ต้องกักขัง ที่เป็นหญิงตั้งครรภ์ไปกักตัวในห้องความดันลบ โรงพยาบาลสงขลานครินทร์ เพื่อรักษาตามอาการต่อไปขณะเดียวกัน นายแพทย์สุวัฒน์ วิริยะพงษ์สุกิจ ผู้อำนวยการโรงพยาบาลนาทวี และรักษาการผู้อำนวยการโรงพยาบาลสะเดา ได้เดินทางมาที่ศูนย์กักตัวผู้ต้องกัก ตำบลสำนักขาม อำเภอสะเดา เมื่อเวลา 09.15 น. พร้อมเปิดเผยกับผู้สื่อข่าวว่า ได้มาวางระบบและวางแผนการรักษาแรงงานชาวต่างด้าวที่ติดเชื้อ พร้อมเตรียมการตั้งโรงพยาบาลสนาม เพื่อรักษาแรงงานต่างด้าวที่ติดเชื้อทั้งหมด โดยส่วนใหญ่แรงงานต่างด้าวซึ่งเป็นผู้ติดเชื้อขณะนี้มีสุขภาพดี ไม่มีอาการหนัก ยังอยู่ในเกณฑ์ที่ปลอดภัย
ส่งหญิงต่างด้าวหลบหนีเข้าเมือง ตั้งครรภ์ 7 เดือน 1 ใน 42 ผู้ติดโควิดฯ ในศูนย์กัก ตม.สะเดา เข้ารักษาในห้องความดันลบ รพ.ม.อ. ที่เหลือตั้งรพ.สนาม รักษาในที่กักกัน
โควิด-19,แรงงานต่างด้าวติดโควิด,ต่างด้าวติดโควิด,COVID-19,โควิด 19 ในไทย,โควิดวันนี้,ข่าวทั่วไป